ครอแก็ต

ครอแก็ต (, จากกริยา  แปลว่า "เคี้ยวดังกร้วม") เป็นอาหารทอดชนิดหนึ่ง มีส่วนผสมหลักหลากหลายชนิด เช่น เนื้อบด (เนื้อลูกวัว เนื้อวัว เนื้อไก่ หรือเนื้อไก่งวง) สัตว์น้ำมีเปลือก ปลา แฮม เนยแข็ง มันฝรั่งบด หรือผัก นำมาผัดกับซอสเบชาแมลหรือซอสสีน้ำตาล (บางครั้งยังใส่หัวหอมผัด เห็ด หรือไข่ต้มหั่นเป็นชิ้นเล็ก ๆ) ปั้นให้มีรูปร่างเป็นทรงกระบอก ทรงกลม หรือกลมแบน ชุบเกล็ดขนมปัง ไข่ เครื่องเทศและสมุนไพร หรือส่วนผสมอื่น ๆ จากนั้นจึงนำไปทอดในน้ำมันท่วม ครอแก็ตได้รับความนิยมไปทั่วโลกทั้งในฐานะอาหารแบบประณีตและอาหารจานด่วน

มักมีผู้เสิร์ฟครอแก็ตมันฝรั่งบดเป็นเครื่องเคียงในมื้ออาหารช่วงวันหยุดฤดูหนาว เช่น คริสต์มาส ส่วนในตำรับอาหารจานด่วน ครอแก็ตหลายแบบไม่ใช้มันฝรั่ง แต่ใช้เนยแข็ง เนื้อวัว หรือกูยาช บ่อยครั้งอยู่ในไส้ที่มีส่วนผสมของซอสเบชาแมล

หมวดหมู่:อาหารจานด่วน
หมวดหมู่:อาหารว่าง
หมวดหมู่:อาหารโลก
หมวดหมู่:อาหารทอดในน้ำมันท่วม
หมวดหมู่:อาหารจากมันฝรั่ง
หมวดหมู่:อาหารจากเนื้อสัตว์และมันฝรั่ง
หมวดหมู่:อาหารจากขนมปัง
หมวดหมู่:ประเภทของอาหาร